**Rugă Duhului de foc / Rusaliile**

*Maria Filipoiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RUGĂ DUHULUI DE FOC

(rondel de Rusalii)

Sfinte Duh, cu-a Ta lumină

În Tată și-n Mântuitor,

Vino din bolta senină,

Credinței să fii ziditor!

Cu focul Tău, mângâietor,

Coboară-n taină divină,

Sfinte Duh, cu-a Ta Lumină

În Tatăl și-n Mântuitor!

De suferință suspină

Neamul românesc, truditor,

Dar la Duhul Tău se-nchină,

Ca să-i fii tămăduitor,

Sfinte Duh, cu-a Ta lumină!

Maria FILIPOIU - U.Z.P.R